cyanic-selkie/wikianc huggingface dataset:
ความไม่แน่นอน
ในสื่อ
"ความไม่แน่ชัดสามารถกล่าวได้ว่าใช้ได้หลวม ๆ สำหรับสถานการณ์เมื่อไม่รู้ถึงตัวแปรทั้งหมดของระบบและปฏิสัมพันธ์ของพวกมัน ในขณะที่ความไม่รู้หมายถึงสถานการณ์เมื่อไม่รู้ว่าไม่รู้อะไร" สิ่งที่ไม่รู้เหล่านี้ ความไม่แน่ชัดกับความไม่รู้ ที่มีอยู่ในวิทยาศาสตร์มักถูกแปรสภาพกลายเป็นความไม่แน่นอนเมื่อถูกนำมารายงานให้สาธารณชน เพื่อให้ประเด็นจัดการได้ง่ายขึ้น เพราะความไม่แน่ชัดและความไม่รู้ทางวิทยาศาสตร์นั้นเป็นแนวคิดที่ยากที่นักวิทยาศาสตร์ใช้ถ่ายทอดโดยไม่ทำให้เสียความนาเชื่อถือ ในทางกลับกัน สาธารณชนมักตีความว่าความไม่แน่นอนคือความไม่รู้ การแปรสภาพของความไม่แน่ชัดและความไม่รู้กลายเป็นความไม่แน่นอนนั้นอาจเกี่ยวข้องกับการตีความแบบผิดของสาธารณชนว่าความไม่แน่นอนคือความไม่รู้
นักข่าวอาจกลบเกลื่อนความไม่แน่นอนผ่านการขจัด "คำพูดเบื้องต้นที่นักวิทยาศาสตร์คัดมาอย่างระมัดระวัง และเมื่อคำเตือนเหล่านี้หายไป ข้อมูลก็จะถูกเบนและถูกนำเสนอเหมือนว่าแน่นอนและเป็นที่ยุติมากเกินกว่าที่เป็นจริง ๆ" นอกจากนั้น เรื่องราวต่าง ๆ ซึ่งมีที่มาจากแหล่งเดียว หรือซึ่งไม่มีบริบทของงานวิจัยก่อน ๆ หมายความว่าประเด็นที่อยู่ในมือนั้นถูกนำเสนอไปว่าเป็นขั้นสุดท้ายและแน่นอนเกินว่าที่เป็นในความเป็นจริง วารสารศาสตร์วิทยาศาสตร์ (science journalism) มักใช้แนวทางผลผลิตเหนือกระบวนการ (product over process) ซึ่งช่วยในการกลบเกลื่อนความไม่แน่นอนด้วย สุดท้ายและที่โดดเด่นที่สุด เมื่อนักข่าววางกรอบวิทยาศาสตร์เหมือนเป็นภารกิจที่มีชัย ความไม่แน่นอนก็ถูกตีกรอบไว้อย่างผิด ๆ ว่าเป็นสิ่งที่ลดทอนและแก้ไขได้
กิจวัตรของสื่อและปัจจัยทางองค์กรบางประการก็ส่งผลถึงการกล่าวถึงความแน่นอนที่เกินจริง กิจวัตรของสื่อและปัจจัยทางองค์กรอื่น ๆ ข่วยให้ความแน่นอนในประเด็นหนึ่งพองตัวขึ้น เพราะในสหรัฐสาธารณชนมักเชื่อถือนักวิทยาศาสตร์ เมื่อมีรายงานข่าวถึงวิทยาศาสตร์โดยไม่ได้มีการส่งสัญญาณเตือนจากองค์กรกลุ่มผลประโยชน์พิเศษต่าง ๆ (เช่นกลุ่มศาสนา องค์กรสิ่งแวดล้อม ปีกการเมือง ฯลฯ) ก็มักจะเป็นการรายงานในแง่ที่เกี่ยวข้องกับธุรกิจ ในกรอบของการพัฒนาทางเศรษฐกิจหรือกรอบของความก้าวหน้าทางสังคม ธรรมชาติของกรอบเหล่านี้มีไว้เพื่อกลบเกลื่อนหรือขจัดความไม่แน่นอน เพื่อให้เมื่อสัญญาทางเศรษฐกิจและวิทยาศาสตร์ได้รับความสนใจในช่วงต้นของวัฏจักรของข่าว อย่างที่เคยเกิดขึ้นกับการรายงานของเทคโนโลยีชีวภาพของพืชและนาโนเทคโนโลยีในสหรัฐ ประเด็นดังกล่าวก็จะดูเป็นชั้นสุดท้ายและแน่นอนกว่า
บางครั้งผู้ถือหุ้น เจ้าของ หรือโฆษณาจะกดดันองค์กรสื่อให้ส่งเสริมแง่มุมธุรกิจของประเด็นทางวิทยาศาสตร์ และการกล่าวถึงความไม่แน่นอนใด ๆ ซึ่งจะทำให้ผลประโยชน์ของธุรกิจถูกละเมิดจึงถูกกลบเกลื่อนหรือขจัดทิ้ง
แบทเกิร์ล
แบทเกิร์ล (Batgirl) เป็นนามแฝงของฮีโร่สมมุติหลายคนที่ปรากฏในหนังสือการ์ตูนอเมริกัน ตีพิมพ์โดย ดีซีคอมิกส์ ตัวละครนี้สร้างขึ้นโดย บิล ฟิงเกอร์ และ เชลดอน ม็อลดอฟฟ์
กายวิภาคศาสตร์พื้นผิว
กายวิภาคศาสตร์พื้นผิว คือการศึกษาลักษณะภายนอกของร่างกาย  เป็นการศึกษาโครงสร้างทางกายวิภาคจากตาเปล่าโดยไม่ผ่านการชำแหละ การวิภาคศาสตร์พื้นผิวเป็นสาขาหนึ่งของวิชามหกายวิภาคศาสตร์ เช่นเดียวกับการส่องกล้อง (endoscopic anatomy) และกายวิภาคศาสตร์เชิงภาพรังสี (radiologic anatomy)  วิชากายวิภาคศาสตร์พื้นผิวของมนุษย์นั้น คือการศึกษาความสัมพันธ์ของโครงสร้างภายนอกและโครงสร้างภายในของร่างกายของร่างกาย กล่าวคือใช้ลักษณะโครงสร้างภายนอกเป็นจุดอ้างอิงเพื่อบ่งบอกตำแหน่งของโครงสร้างภายใน ทั้งในท่าปกติและระหว่างการเคลื่อนไหว
แอชลีย์ แฮมิลตัน
แอชลีย์ จอร์จ แฮมิลตัน (Ashley George Hamilton; เกิด 30 กันยายน พ.ศ. 2517) เป็นนักแสดง, นักแสดงตลก และนักร้อง, นักแต่งเพลงชาวอเมริกัน เขาเปิดตัวการแสดงในภาพยนตร์เรื่อง Beethoven's 2nd ในปี ค.ศ. 1993 ตั้งแต่นั้นเป็นต้นมาเขาได้แสดงในภาพยนตร์ เช่น Lost in Africa (1994), Off Key (2001), Lost Angeles (2012), Iron Man 3 (2013), และ Cats Dancing on Jupiter (2015) เขาแสดงรับบทของ Cole Deschanel ในซีซั่นแรกของซีรีส์โทรทัศน์ NBC เรื่อง Sunset Beach (1997)
ประเทศบราซิลในโอลิมปิกฤดูร้อน 2024
นักกีฬา
รายการต่อไปนี้เป็นจำนวนผู้เข้าแข่งขันในครั้งนี้
ฟุตบอล
Key:
ซีแซดดับเบิลยู เวิลด์เฮฟวี่เวท แชมเปียนชิพ
ซีแซดดับเบิลยู เวิลด์เฮฟวี่เวท แชมเปียนชิพ (CZW World Heavyweight Championship) เป็นเข็มขัดแชมป์โลกของสมาคม คอมแบตโซนเรสต์ลิง (CZW) ก่อตั้งเมื่อวันที่ 27 มีนาคม ค.ศ. 1999
สถิติการครองแชมป์
As of September 1, 2023.
กาเซี่ยง
กาเซี่ยง มีชื่อในสำเนียงจีนกลางว่า เจี๋ยสวี่ (Jia Xu; ) ชื่อรอง เหวินเหอ (Wenhe ; ) เป็นขุนนางของวุยก๊กในช่วงต้นยุคสามก๊ก เขาเริ่มรับราชการในช่วงปลายราชวงศ์ฮั่นตะวันออกในฐานะขุนนางชั้นผู้น้อย ในปี ค.ศ. 189 เมื่อตั๋งโต๊ะเข้าควบคุมราชสำนักฮั่น เขามอบหมายให้กาเซี่ยงเข้าร่วมหน่วยทหารที่นำโดยงิวฮู ลูกเขยของเขา ในปี ค.ศ. 192 หลังจากที่ตั๋งโต๊ะถูกลอบสังหารโดยลิโป้ ซึ่งเป็นองครักษ์ส่วนตัวและบุตรบุญธรรมของเขา กาเซี่ยงแนะนำให้ลิฉุย, กุยกีและผู้ภักดีต่อตั๋งโต๊ะตีโต้กลับและยึดการควบคุมเมืองหลวงของจักรวรรดิคือฉางอานจากรัฐบาลใหม่ที่นำโดยลิโป้และอ้องอุ้น หลังจากที่ลิฉุยและขุนพลคนอื่นๆ เอาชนะลิโป้และยึดครองฉางอาน กาเซี่ยงก็รับราชการภายใต้รัฐบาลกลางที่นำโดยพวกเขา ในช่วงเวลานี้เขารับประกันความปลอดภัยของจักรพรรดิหุ่นเชิดคือพระเจ้าเหี้ยนเต้ซึ่งถูกลิฉุยจับเป็นตัวประกัน เขายังพยายามป้องกันความขัดแย้งภายในระหว่างลิฉุยและกุยกี หลังจากที่พระเจ้าเหี้ยนเต้หลบหนีจากฉางอัน กาเซี่ยงก็ออกจากลิฉุยและเข้าร่วมกับขุนพลต้วนเว่ย์ในช่วงสั้น ๆ ก่อนที่จะกลายเป็นนักยุทธศาสตร์ให้กับเตียวสิ้ว
หวัง ซูฉี
หวัง ซูฉี (Wang Xueqi; ; เกิด 19 มีนาคม พ.ศ. 2489) เป็นนักแสดงภาพยนตร์ชาวจีนที่มีอาชีพการงานยาวนานกว่า 25 ปี เขามักถูกเสนอให้แสดงในภาพยนตร์ยุค Fifth Generation ตอนต้น เช่น Yellow Earth (1984) ของ [Chen Kaige]] (1984) และ The Big Parade (1986), Samsara ของ Huang Jianxin และ Codename Cougar ของ Zhang Yimou (1989) ตั้งแต่นั้นมาเขาได้สร้างช่องเฉพาะในตลาดจีนในฐานะนักแสดงตัวละคร
กาเซี่ยง
มีชื่อรองว่า เหวินเหอ เป็นคนมีประสบการณ์สูงและมีสติปัญญาเป็นเลิศ เริ่มแรกเป็นที่ปรึกษาให้แก่ลิฉุยและกุยกี ด้วยสติปัญญาอันสูงส่ง สามารถทำให้ลิฉุย กุยกีอยู่บนอำนาจได้นาน แต่ต่อมาเกิดไม่พอใจลิฉุยและกุยกี จึงไปอยู่กับเตียวสิ้ว กาเซี่ยงมีเพื่อนที่เป็นที่ปรึกษาอยู่เตงเชีย คือ เลียวตู้
ประวัติ
ช่วงที่เตียวสิ้วยอมมอบเมืองให้แก่โจโฉอย่างเต็มใจ แต่กลับเกิดเหตุการณ์ที่โจโฉเกิดไปหลงนางเจ๋าซือ ภรรยาม่ายของเตียวเจ อาของเตียวสิ้ว ทำให้เตียวสิ้วโกรธมาก กาเซี่ยงก็ได้วางแผนมากมายให้เตียวสิ้ว จนสามารถวางแผนฆ่าเตียนอุย นายทหารองค์รักษ์ของโจโฉได้ และโจโฉก็เกือบเอาชีวิตไม่รอด และต้องเสียโจงั่งผู้บุตรและโจอันบิ๋นผู้หลานด้วย ต่อมาโจโฉก็ยกทัพมาตีเตียวสิ้วอีก เตียวสิ้วซึ่งร่วมมือกับฝ่ายเล่าเปียว ได้ไปต้านโจโฉซึ่งตอนแรกเตียวสิ้วเสียเปรียบ แต่กาเซี่ยงก็ได้วางแผนดี ๆ มากมาย ถึงกับบอกว่าถ้าแพ้ครั้งนี้จะยอมถูกตัดหัว แล้วก็ทำได้จริง ๆ อีกทั้งโจโฉต้องถอยทัพไปเนื่องจากอ้วนเสี้ยวจะมาตีเมือง ทำให้เตียวสิ้วชนะฝ่ายโจโฉได้ เตียวสิ้วและเล่าเปียวนั้นถึงกับออกปากชมว่ากาเซี่ยงเป็นยอดคน
กาเซี่ยงได้แนะนำให้เตียวสิ้วสวามิภักดิ์กับโจโฉ ดีกว่าที่จะไปร่วมมือกับอ้วนเสี้ยว โดยการขับไล่ทูตของอ้วนเสี้ยวอย่างไม่ใยดี พอเตียวสิ้วนั้นมาต่อว่า กาเซี่ยงก็ให้เหตุผลทำนองว่า อยู่กับโจโฉแล้วจะส่งผลดีมากกว่าอยู่กับอ้วนเสี้ยว ทำให้เตียวสิ้วตกลง แล้วในที่สุดกาเซี่ยงก็ได้อยู่กับฝ่ายโจโฉ เตียวสิ้วได้รับการแต่งตั้งเป็นขุนพล ส่วนกาเซี่ยงนั้นมีบทบาทสำคัญมากในยุคของโจโฉเรืองอำนาจในศึกผาแดง กาเซี่ยงเป็นผู้ทัดทานไม่ให้โจโฉยกทัพไปตีซุนกวน แต่โจโฉไม่ฟัง ก็เลยประสบความพ่ายแพ้อย่างราบคาบในศึกผาแดง
กาเซี่ยงเป็นผู้คิดอุบายปราบม้าเฉียว โดยให้โจโฉส่งจดหมายที่แสร้งทำเป็นลบข้อความที่สำคัญส่งมาให้หันซุยผู้ช่วยของม้าเฉียว ทำให้ม้าเฉียวเข้าใจว่าหันซุยพยายามลบข้อความที่สำคัญเพื่อไม่ให้ม้าเฉียวรู้ และระแวงว่าหันซุยจะสวามิภักดิ์ต่อโจโฉ เมื่อเกิดความแตกแยกระหว่างทั้งสอง ต่อมาหันซุยจึงสวามิภักดิ์ต่อโจโฉจริง ๆ โจโฉจึงตีทัพม้าเฉียวจนต้องหนีตายไปพึ่งเตียวล่อ ถือได้ว่ากาเซี่ยงมีความชอบในการตีทัพม้าเฉียวเป็นอย่างมาก
ในสมัยพระเจ้าโจผีขึ้นเป็นฮ่องเต้ กาเซี่ยงก็ได้ทัดทานไม่ให้โจผีไปตีซุนกวน แต่โจผีก็ยังไม่ฟัง โจผีประสบความพ่ายแพ้อีกครั้ง ทั้งยังเสียทหารเอกเตียวเลี้ยวไปในสนามรบอีกด้วย กาเซี่ยงยังเป็นคนสมถะ ไม่ชอบทำตัวเด่นดัง และเป็นคนที่จริงใจต่อผู้อื่นในก๊กของโจโฉ ด้วยการกระทำเช่นนี้ ทำให้คนในวุยก๊กยกย่องกาเซี่ยงว่าเป็นกุนซือที่เพียบพร้อมไปด้วยสติปัญญาและนิสัยอีกคนหนึ่งในขณะที่โจผีครองราชย์ได้ 3 ปี นับว่าสร้างคุณประโยชน์ให้แก่ฝ่ายวุยก๊กมหาศาล ถือเป็นอัจฉริยะที่เกิดขึ้นมาในยุคสามก๊กอีกคนหนึ่ง โดยในประเทศจีนเทียบกาเซี่ยงว่ามีสติปัญญาทัดเทียมฮกหลงเลยทีเดียว เนื่องจากแผนการที่ออกมาจากมันสมองของกาเซี่ยงนั้นไม่เคยผิดพลาดเลยสักครั้ง
กาเซี่ยงก่อนจะถึงแก่กรรมได้สั่งเสียลูก ๆ ไว้ว่าให้ทำตนรักสันโดษไม่เด่นดังเพราะจะนำภัยมาสู่ตน และกาเซี่ยงก็สิ้นอายุขัยในวัย 77 ปี ซึ่งเมื่อกาเซี่ยงสิ้นแล้วพระเจ้าโจผีก็ได้แต่งตั้งกาเซี่ยงเป็น "เจ้าพระยาสมถะ" และได้รับการยกย่องจากเหล่าแม่ทัพนายกองของวุยก๊กมาก
เบน วูลลาสตัน
เบน วูลลาสตัน (Ben Woollaston) เกิดเมื่อวันที่ 14 พฤษภาคม ค.ศ. 1987 เป็นนักสนุกเกอร์อาชีพชาวอังกฤษจากเมื่องเลสเตอร์ เขาได้แชมป์รายการเก็บคะแนนย่อยในเพลเยอร์ทัวร์แชมเปียนชิป–อีเวนต์ 3 ในปี 2011 วูลลาสตันได้เข้าถึงรอบชิงในรายการเวลส์โอเพนแล้วแพ้ให้กับจอห์น ฮิกกินส์
อ้างอิง
1987
โปรเจกต์รันเวย์ ฤดูกาลที่ 3
โปรเจกต์รันเวย์ ฤดูกาลที่ 3 เป็นรายการเรียลลิตีโชว์ค้นหานักออกแบบแฟชั่นของสหรัฐอเมริกา ในฤดูกาลที่ 3 นี้ออกอากาศครั้งแรกเมื่อวันที่ 12 กรกฎาคม พ.ศ. 2549 ทางช่องบราโว่ ในฤดูกาลนี้มีผู้เข้าแข่งขันทั้งหมด 15 คน และได้นางแบบชื่อดัง ไฮดี คลูม รับหน้าที่เป็นพิธีกรและกรรมการตัดสินในฤดูกาลนี้ ร่วมกับ ไมเคิล คอร์ส นักออกแบบแฟชั่นชื่อดัง และ นีน่า การ์เซีย บรรณาธิการนิตยสาร แอล (Elle) โดยมี ทิม กันน์ มาเป็นที่ปรึกษาคอยให้คำแนะนำกับผู้เข้าแข่งขันอีกด้วย
ตอนที่ 0: Road to Runway Season 3
ในตอนที่ 0 นี้ ได้เริ่มต้นฤดูกาลที่ 3 ด้วยการออดิชั่นหาผู้เข้าแข่งขัน จากเหล่าดีไซเนอร์มากความสามารถร่วมพันคน ผ่านการสัมภาษณ์และคัดเลือกจาก ทิม กันน์ และเหล่าแฟชั่นดีไซเนอร์ รวมไปถึงผู้เข้าแข่งขันในฤดูกาลที่ผ่านมา จนได้ 15 ดีไซเนอร์ที่ผ่านการคัดเลือกเข้าสู่โปรเจกต์รันเวย์ ในฤดูกาลที่ 3
ตอนที่ 1: Wall to Wall Fashion
ในตอนแรกของฤดูกาลนี้ 15 ดีไซเนอร์ที่ผ่านการคัดเลือกได้เดินทางมายัง แอตลาส อพาร์ตเมนท์ ในนิวยอร์ก ซึ่งเป็นที่พักของดีไซเนอร์ทุกคน จากนั้นทั้งหมดได้ขึ้นไปพบกับ ไฮดี คลูม และ ทิม กันน์ บนดาดฟ้าของอพาร์ตเมนท์ ซึ่งได้แจ้งโจทย์แรกให้ดีไซเนอร์ทุกคนทราบ นั่นคือการสร้างสรรค์ชุดโดยให้ใช้แค่เพียงวัสดุที่หาได้ในอพาร์ตเมนท์เท่านั้น และชุดที่ทำออกมาจะต้องบ่งบอกความเป็นตัวตนของทุกคนในฐานะดีไซเนอร์ด้วย ดีไซเนอร์ทุกคนได้รับกล่องอุปกรณ์คนละ 1 กล่อง และมีเวลา 15 นาทีในการค้นหาวัสดุใส่ภายในถุงที่กำหนดไว้เท่านั้น จากนั้นทุกคนจึงเดินทางมายัง โรงเรียนออกแบบพาร์สัน ซึ่งเป็นสถานที่สำหรับใช้ทำงาน ดีไซเนอร์ทุกคนมีเวลา 2 วันในการสร้างสรรค์ชุดให้เสร็จ และดีไซเนอร์ที่ชนะในโจทย์นี้จะได้รับสิทธิคุ้มกันไม่ถูกคัดออกในโจทย์ต่อไป
นักออกแบบกับวัสดุที่เลือกใช้:
ตอนที่ 3: Designer's Best Friend
ในตอนนี้ ดีไซเนอร์ที่เหลืออยู่ทั้ง 13 คน ได้รับคำใบ้ถึงโจทย์ครั้งนี้จากไฮดี ว่าเป็น "หนึ่งในแอกเซสเซอรีที่เป็นที่นิยมของชาวอเมริกา" จากนั้นในวันต่อมาดีไซเนอร์ทั้งหมดจึงได้รับข้อความให้เดินทางไปยังสวนสาธารณะ เมื่อไปถึงดีไซเนอร์ทุกคนก็ได้พบกับทิมพร้อมกับสุนัขทั้ง 13 ตัว ทิมจึงได้เฉลยว่า สำหรับโจทย์ในครั้งนี้นั่นก็คือ การให้สร้างสรรค์ชุดโดยให้มีแรงบันดาลใจจากสุนัขออกมาเป็นเรื่องราว และให้ออกแบบชุดของสุนัขด้วย โดยทิมได้ให้ดีไซเนอร์เลือกสุนัขคนละ 1 ตัว จากนั้นเมื่อกลับไปยังโรงเรียนออกแบบ ทิมมีเวลาให้ดีไซเนอร์ได้ออกแบบคนละ 30 นาที ก่อนที่จะพาดีไซเนอร์ทั้งหมดออกไปซื้อวัสดุมาทำชุด ดีไซเนอร์ได้รับเงินคนละ 150 ดอลลาร์ และมีเวลา 2 วันสำหรับโจทย์นี้ในการทำชุดให้เสร็จ ดีไซเนอร์ที่ชนะการแข่งขันในโจทย์นี้จะได้รับสิทธิคุ้มกันไม่ถูกคัดออกในโจทย์ต่อไป
ตอนที่ 4: Reap What You Sew
ในตอนนี้ ดีไซเนอร์ที่เหลืออยู่ทั้ง 12 คน ได้พบกับ เมห์เมต แทงโกเรน ผู้อำนวยการฝ่ายเสื้อผ้ากีฬาของแบรนด์ เมซี่ ซึ่งได้มาแจ้งโจทย์ครั้งนี้ นั่นก็คือการสร้างสรรค์ชุด 3 ชิ้น ให้กับแบรนด์ INC ในเครือเมซี่ โดยในโจทย์นี้ดีไซเนอร์จะต้องทำงานร่วมกันเป็นทีม ทีมละ 3 คน ซึ่งแต่ละทีมจะได้รับเงินทีมละ 100 ดอลลาร์ในการหาซื้อวัสดุมาทำชุด และมีเวลา 2 วันสำหรับโจทย์นี้ในการทำชุดให้เสร็จ ชุดของดีไซเนอร์ที่ชนะในโจทย์นี้จะถูกนำไปผลิตและวางขายจริงในห้างเมซี่
เหตุการณ์สำคัญในตอนนี้นั่นคือการถูกตัดสิทธิ์ของคีธ หนึ่งในผู้เข้าแข่งขัน เนื่องจากมีการพบว่าคีธนั้นได้นำเอาหนังสือคู่มือแฟชั่นเข้ามาในการแข่งขัน ซึ่งถือว่าผิดกฏของรายการ คีธจึงนับเป็นดีไซเนอร์คนแรกในประวัติศาสตร์ของรายการที่ถูกตัดสิทธิ์ออกจากการแข่งขัน และหลังจากที่คีธถูกตัดสิทธิ์ออกจากการแข่งขันแล้ว ทำให้ทีมของคีธซึ่งตนเองเป็นหัวหน้าทีม เหลือเพียงลูกทีม 2 คน คือเอลลิสันและเจฟฟรีย์เท่านั้น
ตอนที่ 5: Iconic Statement
ในตอนนี้ ดีไซเนอร์ที่เหลืออยู่ทั้ง 10 คน ได้รับโจทย์ให้สร้างสรรค์ชุดที่ดูทันสมัย โดยให้มีแรงบันดาลใจมาจากแฟชั่นไอคอนในยุคเก่า ซึ่งในโจทย์นี้นางแบบที่เหลืออยู่จะได้รับสิทธิ์ให้เลือกดีไซเนอร์ที่ต้องการจะร่วมงานด้วยได้ (ปกติดีไซเนอร์จะเป็นฝ่ายเลือกนางแบบ) แต่เนื่องจากมีนางแบบเหลืออยู่ 12 คน กับดีไซเนอร์ที่เหลืออยู่ 10 คน ทำให้ต้องใช้วิธีสุ่มจับชื่อนางแบบเพื่อเลือกดีไซเนอร์ หากชื่อของนางแบบคนไหนไม่ถูกจับขึ้นมาก็จะต้องออกจากการแข่งขันไป นอกจากนี้นางแบบยังได้สิทธิ์ในการที่จะเลือกแฟชั่นไอคอนที่เป็นแรงบันดาลใจด้วยตัวเอง ดีไซเนอร์จะได้รับเงินคนละ 150 ดอลลาร์ในการหาซื้อวัสดุมาทำชุด และมีเวลา 2 วันในการทำชุดให้เสร็จ ดีไซเนอร์และนางแบบที่ชนะการแข่งขันในโจทย์นี้จะได้ถ่ายแฟชั่นโฆษณาของผลิตภัณฑ์เทรซาเม่ลงในนิตยสารแอล
ตอนที่ 6: Waste Not, Want Not
ในตอนนี้ ทิมได้พาดีไซเนอร์ที่เหลืออยู่ทั้ง 9 คน ออกไปยังสถานที่แห่งหนึ่งโดยที่ดีไซเนอร์ไม่ทราบมาก่อน เมื่อมาถึงก็พบว่าเป็นโกดังเก็บขยะและวัสดุรีไซเคิล ทิมจึงได้แจ้งโจทย์ในครั้งนี้ให้ดีไซเนอร์ทุกคนทราบ นั่นคือการสร้างสรรค์ชุดจากวัสดุรีไซเคิลที่อยู่ภายในโกดังนี้ โดยทิมมีเวลาให้ดีไซเนอร์ทุกคน 30 นาที ในการเก็บรวบรวมวัสดุรีไซเคิลที่จะนำไปใช้ทั้งหมดใส่ในถังที่เตรียมไว้ให้ จากนั้นเมื่อกลับมาทิมได้พาดีไซเนอร์ไปยังร้านขายอุปกรณ์และเครื่องมือ เพื่อซื้ออุปกรณ์สำหรับใช้ทำชุดในครั้งนี้ ดีไซเนอร์ได้รับเงินคนละ 25 ดอลลาร์ และมีเวลา 1 วันในสำหรับโจทย์นี้การทำชุดให้เสร็จ ดีไซเนอร์ที่ชนะการแข่งขันในโจทย์นี้จะได้รับสิทธิคุ้มกันไม่ถูกคัดออกในโจทย์ต่อไป
ตอนที่ 7: Everyday Woman
ในตอนนี้ ดีไซเนอร์ที่เหลืออยู่ทั้ง 8 คน ได้รับโจทย์ให้สร้างสรรค์ชุดให้กับลูกค้าที่เป็น "Everyday Woman" หรือผู้หญิงธรรมดาที่สามารถพบเห็นได้ในทุกๆวัน ซึ่งก็คือแม่และพี่สาว/น้องสาวของดีไซเนอร์นั่นเอง แต่ดีไซเนอร์จะต้องเลือกลูกค้าที่ไม่ใช่แม่หรือพี่สาว/น้องสาวของตัวเอง ดีไซเนอร์ทุกคนจะได้รับเงินคนละ 150 ดอลลาร์ในการหาซื้อวัสดุมาทำชุด และมีเวลา 1 วันสำหรับโจทย์นี้ในการทำชุดให้เสร็จ ในโจทย์นี้ไม่มีสิทธิคุ้มกันให้กับผู้ชนะ
ตอนที่ 8: High Flying Fashion
ในตอนนี้ ดีไซเนอร์ที่เหลืออยู่ทั้ง 7 คน ได้รับโจทย์ให้สร้างสรรค์ชุดสำหรับนักเดินทางที่ต้องมีความเป็นแฟชั่นและดูทันสมัย ซึ่งในครั้งนี้ดีไซเนอร์จะต้องออกแบบชุดให้กับตัวเอง โดยดีไซเนอร์จะได้รับเงินคนละ 75 ดอลลาร์ และมีเวลา 1 วันสำหรับโจทย์นี้ในการทำชุดให้เสร็จ เมื่อมาถึงวันตัดสินขณะที่กำลังจะต้องคัดดีไซเนอร์ออกจากการแข่งขันนั้น ไฮดีก็ได้แจ้งให้ดีไซเนอร์ทุกคนทราบว่าพวกเขาจะได้กลายเป็นนักเดินทางจริงๆ โดยดีไซเนอร์ทุกคนจะได้เดินทางไปยังกรุงปารีส ประเทศฝรั่งเศส เมื่อไปถึงที่ปารีส ดีไซเนอร์ทุกคนได้เดินทางไปยังโรงเรียนพาร์สัน ปารีส ซึ่งเป็นสถานที่ที่จะใช้ทำงานที่ประเทศฝรั่งเศส และได้พบกับ แคทเธอรีน มาลานดรีโน ดีไซเนอร์ชื่อดังชาวฝรั่งเศส ซึ่งทิมได้แจ้งกับดีไซเนอร์ทุกคนว่าแคทเธอรีนจะร่วมเป็นกรรมการตัดสินในโจทย์นี้ด้วย ซึ่งจะมีเพียง 6 คนเท่านั้นที่จะได้ผ่านเข้ารอบ อีกหนึ่งคนจะถูกคัดออกและบินกลับสหรัฐอเมริกาทันที โดยดีไซเนอร์ทุกคนจะต้องเดินแบบให้แคทเธอรีนตัดสินณ.เวลานั้นเลย ผู้ชนะในโจทย์นี้จะได้รับสิทธิคุ้มกันไม่ถูกคัดออกในโจทย์ต่อไป
ตอนที่ 9: Couture du Jour
ในตอนนี้ หลังจากที่แองเจลาได้ถูกคัดออกไป ทิมและแคทเธอรีนก็ได้แจ้งโจทย์สำหรับการแข่งขันต่อไปทันที โดยในโจทย์นี้ดีไซเนอร์ที่เหลืออยู่ทั้ง 6 คน จะต้องสร้างสรรค์ชุดราตรีในแบบแฟชั่นชั้นสูงหรือโอตกูตูร์ (Haute couture) ดีไซเนอร์จะได้รับเงินคนละ 300 ยูโร (หรือประมาณ 375 ดอลลาร์) และมีเวลา 2 วันสำหรับโจทย์นี้ในการทำชุดให้เสร็จ เมื่อถึงวันตัดสินดีไซเนอร์และนางแบบได้เดินทางล่องเรือสำราญกับแคทเธอรีน และได้ทำการเดินแบบรวมถึงให้คะแนนกันบนเรือ แต่คะแนนของแคทเธอรีนนั้นจะเป็นเพียงส่วนหนึ่งของการตัดสิน เพราะเมื่อดีไซเนอร์เดินทางกลับมายังนิวยอร์ก กรรมการหลักจะร่วมตัดสินด้วย ในโจทย์นี้ไม่มีสิทธิคุ้มกันให้กับผู้ชนะ
ตอนที่ 10: Black and White
ในตอนนี้ ดีไซเนอร์ที่เหลืออยู่ทั้ง 5 คนได้ไปงานปาร์ตี้ที่จัดขึ้นโดย ลอรีอัล ปารีส จากนั้นทุกคนก็ได้พบกับไฮดีที่จะมาแจ้งโจทย์ของการแข่งขันในครั้งนี้ แต่ก่อนที่จะแจ้งโจทย์นั้นไฮดีได้พาแขกพิเศษมาด้วย ซึ่งก็คือวินเซนต์กับแองเจลา สองดีไซเนอร์ที่ถูกคัดออกไปแล้ว ทำให้ดีไซเนอร์ที่เหลืออยู่แปลกใจเป็นอย่างมาก จากนั้นไฮดีจึงได้แจ้งให้ดีไซเนอร์ทุกคนทราบโจทย์สำหรับการแข่งขันในครั้งนี้ นั่นคือการให้สร้างสรรค์ชุดคอกเทลสำหรับไปงานปาร์ตี้ โดยให้ใช้แค่ผ้าสีขาวและสีดำเท่านั้น ซึ่งวินเซนต์และแองเจลาได้รับสิทธิ์ให้กลับเข้ามาแข่งขันในโจทย์นี้ เนื่องจากทั้งสองคนเป็นดีไซเนอร์ที่เคยชนะโจทย์ประจำสัปดาห์มาก่อนจึงได้รับสิทธิพิเศษ (ยกเว้นคีธที่ถูกตัดสิทธิ์จากการแข่งขันทำให้ไม่ได้รับสิทธิพิเศษนี้) อย่างไรก็ตามในโจทย์นี้จะต้องมีผู้ที่ถูกคัดออก 3 คนด้วยกัน โดยสำหรับวินเซนต์และแองเจลาหากต้องการที่จะอยู่ต่อในการแข่งขันจะต้องชนะโจทย์นี้เท่านั้น ดีไซเนอร์ทุกคนจะได้รับเงินคนละ 100 ดอลลาร์ในการหาซื้อวัสดุมาทำชุด และมีเวลา 1 วันสำหรับโจทย์นี้ในการทำชุดให้เสร็จ ในโจทย์นี้ไม่มีสิทธิคุ้มกันให้กับผู้ชนะ
ตอนที่ 11: What the ELLE?
ในตอนนี้ ดีไซเนอร์ที่เหลืออยู่ทั้ง 4 คน ได้เดินทางไปยังตึกสำนักงานของนิตยสารแอล ที่นั่นดีไซเนอร์ทุกคนได้พบกับ นีน่า การ์เซีย บรรณาธิการนิตยสารแอล และหนึ่งในคณะกรรมการตัดสิน ซึ่งนีน่าได้เป็นผู้มอบโจทย์การแข่งขันในครั้งนี้ให้กับดีไซเนอร์ นั่นคือการออกแบบชุดที่บ่งบอกมุมมองและสไตล์ของตัวเองในฐานะดีไซเนอร์ โดยดีไซเนอร์ทุกคนจะได้รับเงินคนละ 250 ดอลลาร์ ในการหาซื้อวัสดุมาทำชุด และมีเวลา 2 วันสำหรับโจทย์นี้ในการทำชุดให้เสร็จ ซึ่งหลังจากที่ทำชุดเสร็จแล้ว ดีไซเนอร์จะต้องพานางแบบไปถ่ายรูปในสถานที่ต่างๆ เพื่ออธิบายดีไซน์ของชุดออกมาเป็นเรื่องราวผ่านรูปถ่าย และจะต้องให้คำจำกัดความ 3 คำที่บ่งบอกถึงชุดที่ได้ทำออกมาด้วย ผู้ชนะในโจทย์ครั้งนี้จะได้ถ่ายแฟชั่นลงในนิตยสารแอล คอลัมน์ "First Look" ร่วมกับนางแบบ ในโจทย์นี้ไม่มีสิทธิคุ้มกันให้กับผู้ชนะ
ตอนที่ 12: Reunion
ในตอนนี้เป็นตอนพิเศษที่ได้เชิญดีไซเนอร์ทั้ง 11 คนที่ถูกคัดออกไปแล้วกลับมาอีกครั้งเพื่อพูดคุยถึงเรื่องราวต่างๆที่เกิดขึ้นตลอดทั้งฤดูกาลนี้ รวมถึงดีไซเนอร์ที่ผ่านเข้ารอบ 4 คนสุดท้าย ที่กำลังจะได้แสดงผลงานคอลเลคชั่นของตนเองในการแข่งขันรอบตัดสินที่จะจัดขึ้นที่นิวยอร์กแฟชั่นวีค ในตอนท้ายได้มีการมอบเงินรางวัล 10,000 ดอลลาร์ให้กับดีไซเนอร์ที่ได้รับรางวัลขวัญใจผู้ชม (Fan Favorite)
ตอนที่ 13: Finale - Part 1
ในตอนนี้ ดีไซเนอร์ที่เหลืออยู่ทั้ง 4 คน ได้รับโจทย์ของการแข่งขันสุดท้าย นั่นคือการสร้างสรรค์คอลเลคชั่นของตนเอง ที่จะนำไปแสดงโชว์บนรันเวย์ในนิวยอร์กแฟชั่นวีคที่กำลังจะมาถึง โดยในคอลเลคชั่นนั้นจะต้องประกอบไปด้วยชุดทั้งหมด 12 ชุด ดีไซเนอร์ทุกคนจะได้รับเงินทุนคนละ 8,000 ดอลลาร์ และมีเวลา 2 เดือนในการทำคอลเลคชั่นนี้ให้เสร็จ ซึ่งดีไซเนอร์ทุกคนได้รับสิทธิ์ให้กลับไปทำงานที่บ้านหรือที่พักของตนเอง ในช่วง 2 เดือนระหว่างที่ดีไซเนอร์กำลังออกแบบคอลเลคชั่นของตนเองอยู่นั้น ทิมก็ได้ไปเยี่ยมรวมถึงให้คำปรึกษาแก่ดีไซเนอร์ทุกคนถึงที่พักของแต่ละคน ดีไซเนอร์ทุกคนกลับมายังนิวยอร์กก่อนวันจริง 1 อาทิตย์เพื่อทำคอลเลคชั่นให้เสร็จสมบูรณ์
ตอนที่ 14: Finale - Part 2
ในตอนสุดท้ายของฤดูกาลนี้ ดีไซเนอร์ที่ผ่านเข้ารอบสุดท้ายทั้ง 4 คน ได้แสดงผลงานคอลเลคชั่นของตนเองที่นิวยอร์กแฟชั่นวีค ต่อหน้าคณะกรรมการรวมถึงผู้ชมคนอื่นๆ
หลักการใช้กำลัง
หลักการใช้กำลัง (Use of force) หรือ ระดับการใช้กำลัง เป็นการใช้กำลังของเจ้าหน้าที่รักษากฎหมายและเจ้าหน้าที่ทหาร โดยต้องคำนึงถึงความเหมาะสม ระหว่างความต้องการด้านความปลอดภัย จริยธรรม และสิทธิเสรีภาพของผู้ต้องสงสัยหรือผู้บุกรุก ภายใต้กรอบของกฎหมาย โดยเจ้าหน้าที่สามารถใช้กำลังได้ก็ต่อเมื่ออยู่ในสถานการณ์ที่จำเป็น เช่น การป้องกันตัวเองหรือการป้องกันบุคคลหรือกลุ่มพลเรือน
ความเป็นมา
หลักการใช้กำลัง เกิดขึ้นพร้อมกับการบังคับใช้กฎหมายตั้งแต่อดีต ซึ่งมาจากความกลัวว่าเจ้าหน้าที่จะใช้อำนาจบังคับใช้กฎหมายในทางที่ผิด ซึ่งปัจจุบันความกลัวนี้ก็ยังคงอยู่ โดยหนึ่งในวิธีแก้ปัญหาในปัจจุบันคือการให้เจ้าหน้าที่ตำรวจหรือเจ้าหน้าที่บังคับใช้กฎหมายอื่น ๆ ติดกล้องประจำตัวและบันทึกเหตุการณ์ทุกครั้งที่มีปฏิสัมพันธ์กับพลเรือน ซึ่งจาการศึกษาพบว่าภายหลังการติดกล้องประจำตัวนั้นสามารถลดอัตราการใช้กำลังเกินกว่าเหตุของเจ้าหน้าที่
สำหรับหลักการใช้กำลังนั้น ไม่มีคำจำกัดความสากลร่วมกันเกี่ยวกับแนวทางการใช้กำลัง ซึ่งสมาคมหัวหน้าตำรวจนานาชาติ (International Association of Chiefs of Police) ได้ให้ความหมายไว้ว่า"'ปริมาณกำลังที่ตำรวจต้องใช้ เพื่อให้บุคคลที่ขัดขืนหรือไม่ทำตามได้ทำตามคำสั่ง'"
ปริมาณกำลังที่ใช้
เจ้าหน้าที่บังคับใช้กฎหมายควรใช้กำลังตามแต่สมควรเพื่อควบคุมสถานการณ์ที่เกิดขึ้น ทั้งการจับกุม การป้องกันตนเองหรือผู้อื่นจากอันตราย โดยระดับการใช้กำลังของตำรวจประกอบไปด้วย การใช้คำพูดหรือคำสั่งในการยับยั้งเหตุการณ์นั้น การใช้กำลังทางกายภาพในการยับยั้งหรือยุติเหตุการณ์นั้น ไปจนถึงการใช้กำลังไม่ถึงชีวิต และการใช้กำลังถึงชีวิต
อารอน ไฮเมลสไตน์
อารอน ไฮเมลสไตน์ (Aaron Himelstein; เกิด 10 ตุลาคม พ.ศ. 2528) เป็นนักแสดงชาวอเมริกันที่อาจเป็นที่รู้จักกันดีในการรับบท Austin Powers รุ่นเด็กในภาพยนตร์เรื่อง Austin Powers in Goldmember และ Friedman เพื่อนสนิทของ Luke Girardi ใน Joan of Arcadia เขายังเขียน, กำกับและแก้ไขภาพยนตร์สั้นเรื่อง Sugar Mountain เขาได้ปรากฏตัวเป็นแขกรับเชิญในซีรีส์ต่าง ๆ มากมาย เช่น Cupid, Boston Public, North Shore, House, และ Community และยังปรากฏตัวในภาพยนตร์เรื่อง High Fidelity, Bachelor Party Vegas, Captain America: The Winter Soldier, และ Avengers: Age of Ultron
หลักการใช้กำลัง
ปริมาณกำลังที่ใช้
ระดับการใช้กำลังของเจ้าหน้าที่จะแปรผันตามความรุนแรงของสถานการณ์ที่เกิดขึ้น ขึ้นอยู่กับหลายปัจจัย รวมถึงการฝึกอบรมของเจ้าหน้าที่ในการเผชิญเหตุการณ์ต่าง ๆ และประสบการณ์ส่วนตัวของเจ้าหน้าที่ โดยมีเป้าหมายคือการควบคุมสถานการณ์ให้รวดเร็วที่สุดและปกป้องประชาชน การใช้กำลังจึงเป็นทางเลือกสุดท้ายของเจ้าหน้าที่ เมื่อแนวทางอื่นในการควบคุมเหตุการณ์หรือสถานการณ์ขณะนั้นไม่ได้ผล
สิ่งที่ตามมาหลังจากการใช้กำลังของเจ้าหน้าที่คือการบาดเจ็บ เจ้าหน้าที่ตำรวจหรือเจ้าหน้าที่บังคับใช้กฎหมายในขณะนั้นต้องตรวจสอบหลังจากควบคุมสถานการณ์ว่ามีผู้ได้รับบาดเจ็บหรือไม่ ผู้ได้รับบาดเจ็บได้รับการปฐมพยาบาลหรือความช่วยเหลือทางการแพทย์แล้วหรือยัง และแจ้งให้ญาติผู้ได้รับบาดเจ็บได้รับทราบ
การใช้กำลังเกินกว่าเหตุ
หลายครั้งเจ้าหน้าที่ถูกระบุว่าใช้กำลังเกินกว่าเหตุ ทำให้มีผู้ได้รับบาดเจ็บหรือเสียชีวิต โดยไม่สมควรแก่เหตุ ซึ่งขัดกับกฎหมายและหลักสิทธิมนุษยชน
การใช้กำลังระหว่างปรเทศ
หลักการใช้กำลังตามกฎหมายระหว่างประเทศนั้น ถือเป็นเครื่องมือสุดท้ายในการดำเนินความสัมพันธ์ระหว่างประเทศ โดยถือเอากฎบัตรสหประชาชาติ (Charter of the United Nations) เป็นหลัก ซึ่งระบุไว้ในกฎบัตรข้อ 2 วรรคที่สี่ ว่าประเทศสมาชิกจะต้องละเว้นจากการคุกคามหรือใช้กำลังต่อบูรณาภาพในอาณาเขตของรัฐใด ในขณะเดียวกันข้อ 51 ก็ได้ระบุไว้ว่าประเทศสมาชิกสามารถใช้กำลังต่อกันได้ หากเป็นไปเพื่อการป้องกันตนเอง
สำหรับนิยามของการใช้อาวุธโจมตี (Armed Attack) ต่อประเทศสมาชิกนั้นก็คือความหมายเดียวกับการรุกราน (Aggression) โดยที่ศาลยุติธรรมระหว่างประเทศได้ให้ความหมายไว้ในคำพิพากษาระหว่างประเทศนิคารากัวกับสหรัฐอเมริกาไว้ว่า เป็นการล้ำพรมแดนระหว่างประเทศโดยใช้กองกำลังทางหทาร ในทุกรูปแบบ ทั้งการรบแบบตามแบบ การรบแบบกองโจร และการโจมตีด้วยอาวุธ ต่อประเทศหรือรัฐอื่น
นอกจากนี้ จากคดีระหว่างประเทศนิคารากัวกับสหรัฐอเมริกา ศาลยุติธรรมระหว่างประเทศได้วางหลักเพื่อไม่ให้ประเทศสมาชิกใช้ข้อบังคับข้อที่ 51 ในการแก้แค้น (retaliation) ซึ่งผิดกฎหมายระหว่างประเทศ ประกอบไปด้วย
หลักสากลต่อการใช้กำลังในการชุมนุม
หลักสากลในการใช้กำลังของเจ้าหน้าที่บังคับใช้กฎหมาย ถูกกำหนดโดยองค์การสหประชาชาติ ใน หลักการพื้นฐานว่าด้วยการใช้กำลังและอาวุธโดยเจ้าหน้าที่บังคับใช้กฎหมาย (Basic Principles of the Use of Force and Firearms by Law Enforcement Officials) ในข้อที่ 13 และ 14 ได้กำหนดไว้ว่า
ไทย
สำนักงานตำรวจแห่งชาติของประเทศไทยอิงหลักการใช้กำลังมาจากประเทศสหรัฐ โดยสามารถแบ่งเป็นสององค์ประกอบหลักตามแผนผังได้ดังนี้
การจำแนกพฤติกรรมของผู้ต้องสงสัย
การจำแนกพฤติกรรมของผู้ต้องสงสัย หรือผู้กระทำผิด แบ่งเป็น 3 ประเภท คือ
การปฏิบัติ
ระดับการใช้กำลังจะถูกเริ่มต้นจากระดับที่น้อยที่สุดเป็นลำดับจนไปสู่ระดับสูงที่สุด โดยสามารถปรับเพิ่มระดับตามสถานการณ์ที่อยู่ตรงหน้าที่เกิดขึ้นได้อย่างรวดเร็ว ประกอบไปด้วย
สหรัฐ
ในสหรัฐอเมริกา มีกรณีศึกษาถึงหลักการใช้กำลังของเจ้าหน้าที่ตำรวจที่หลากหลายมาตั้งแต่ในอดีต อาทิ
รัฐเทนเนสซี กับ การ์เนอร์ (พ.ศ. 2528)
วันที่ 3 ตุลาคม พ.ศ. 2528 เจ้าหน้าที่ตำรวจเมืองเมมฟิส รัฐเทนเนสซี ได้รับแจ้งว่ามีการลักทรัพย์ เจ้าหน้าที่ตำรวจจึงไปถึงที่เกิดเหตุ พบผู้กระทำผิด คือการ์เนอร์ กำลังหลบหนี จึงเรียกให้ผู้กระทำผิดหยุด แต่ผู้กระทำผิดไม่ยอมทำตาม เจ้าหน้าที่ตำรวจจึงยิงไปที่ผู้กระทำผิด ถูกที่ด้านหลังศีรษะเสียชีวิต แม้จะมั่นใจว่าผู้กระทำผิดไม่มีอาวุธ
ศาลฎีกาตัดสินว่าเจ้าหน้าที่สามารถใช้กำลังถึงตายแก่ผู้กระทำผิดได้ก็ต่อเมื่อ เชื่อว่าผู้กระทำผิดมีอาวุธหรือสามารถทำอันตรายถึงชีวิตต่อเจ้าหน้าที่ตำรวจหรือผู้อื่นได้เท่านั้น
พลัมฮอฟฟ์ กับ ริคการ์ด (พ.ศ. 2557)
วันที่ 18 กรกฎาคม พ.ศ. 2557 เจ้าหน้าที่ตำรวจ เวสท์ พลัมฮอฟฟ์ ได้เรียกให้รถยนต์ของ ริคการ์ด ผู้ต้องสงสัยหยุด เนื่องจากไฟหน้ารถใช้การไม่ได้ โดยผู้ต้องสงสัยปรับกระจกหน้ารถเยื้องผิดปกติ และมีอาการพิรุธ เจ้าหน้าที่จึงได้ขอให้ผู้ต้องสงสัยลงจากรถเพื่อตรวจค้น แต่ผู้ต้องสงสัยกลับขับรถหลบหนี และเกิดการไล่ล่าขึ้น พร้อมกับเจ้าหน้าที่ตำรวจอีกหลายนาย จนกระทั่งรถของผู้ต้องสงสัยเสียหลักเข้าไปในลานจอดรถแห่งหนึ่ง เจ้าหน้าที่ตำรวจจึงได้ปิดล้อม และลงจากรถเพื่อเข้าจับกุม ผู้ต้องสงสัยได้พยายามหลบหนีอีกครั้ง และทำร้ายร่างกายเจ้าหน้าที่ ทำให้เจ้าหน้าที่เปิดฉากยิงใส่ริคการ์ด จำนวน 15 นัด ทำให้ริคการ์ด และผู้โดยสารบนรถเสียชีวิต
ศาลตัดสินว่าการใช้กำลังดังกล่าวสมเหตุสมผลตามระดับการใช้กำลังถึงตาย ซึ่งเป็นระดับความรุนแรงที่เกิดตามสถานการณ์ดังกล่าวที่ได้เผชิญหน้า ไม่ใช่หลังจากเหตุการณ์ได้เกิดขึ้นแล้ว
สหราชอาณาจักร
ในสหราชอาณาจักร ส่วนของอังกฤษและเวลล์ มีการะบุถึงการใช้กำลัง (ตามสมควร) ของตำรวจหรือบุคคลอื่นใด ตามาตตรา 3 ของกฎหมายอาญา พ.ศ. 2510 (ค.ส.1967) ระบุไว้ว่า"บุคคลอาจใช้กำลังตามความเหมาะสมในการป้องกันการเกิดอาชญากรรม หรือการบังคับใช้ หรือการช่วยเหลือในการจับกุมผู้กระทำผิดหรือผู้ต้องสงสัยโดยชอบด้วยกฎหมาย"การใช้กำลังนั้นจึงอาจจะถือได้ว่าชอบด้วยกฎหมาย หากเป็นไปตามข้อเท็จจริงที่เกิดขึ้นและสมเหตุสมผล
ทลฮารือบัง
ทลฮารือบัง เป็นรูปปั้นหินแกะสลักขนาดใหญ่พบที่เกาะเชจู ทางใต้สุดของประเทศเกาหลีใต้ นับถือกันเป็นเทพอารักษ์และเทพแห่งการเจริญพันธุ์ แกะสลักจากหินบะซอลต์ที่รูพรุนหรือหินภูเขาไฟสองตัวคู่กัน มีความสูงราวสามเมตร รูปปั้นมีดวงหน้ายิ้มแย้ม ดวงตาโตไม่มีรูปม่านตา จมูกกว้างและยาว มือทั้งสองวางอยู่บริเวณหน้าท้อง แต่วางแขนไม่เท่ากัน สวมหมวกที่มีลักษณะคล้ายกับลึงค์หรือเห็ด ถูกตั้งไว้นอกประตูเพื่อป้องกันปีศาจร้าย ใน พงศาวดารทัมนา ซึ่งเป็นเอกสารโบราณของเกาะเชจู ระบุว่ามีการแกะสลักทลฮารือบังตัวแรกใน ค.ศ. 1754
ทลฮารือบัง ประกอบด้วยคำว่า ทล (돌) แปลว่า หิน กับคำเชจูว่า ฮารือบัง (하르방) แปลว่า ปู่ หรือผู้อาวุโส ซึ่งตรงกับคำว่า ฮาราบอจี (할아버지) ในภาษาเกาหลีมาตรฐาน เมื่อนำคำมารวมกันจะแปลว่า หินปู่ เพื่อเป็นการให้เกียรติ ก่อนหน้านี้ถูกเรียกว่า พ็อกซูมอรี (벅수머리) มูซ็องมก (무성목, 武石木) และ อูซ็องมก (우성목, 偶石木) ซึ่งใช้เรียกในท้องถิ่นต่าง ๆ บนเกาะเชจู ขณะที่ พงศาวดารทัมนา เรียกรูปแกะสลักนี้ว่า องจ็องซ็อก (옹중석, 翁仲石) แต่ปัจจุบันไม่มีผู้เรียกด้วยชื่อดังกล่าวแล้ว
พลีส
"พลีส" (Please) เป็นซิงเกิ้ลเปิดตัวของนักร้อง อะตอม ชนกันต์ รัตนอุดม ซึ่งเป็นผู้ประพันธ์คำร้อง และทำนองด้วยตนเอง และเรียบเรียงโดย กันต์ รุจิณรงค์ และกวิน อินทวงษ์ ออกจำหน่ายในวันที่ 29 มกราคม พ.ศ. 2558 ในสังกัดค่ายไวท์มิวสิค เครือจีเอ็มเอ็ม แกรมมี่ เป็นเพลงในแนวดนตรี โซล-ป็อป โดยเนื้อหาเพลงบอกเล่าเรื่องราวความรัก ผ่านคำขอร้อง การร้องขอความรักเป็นคำขอร้องที่น่าสงสารเพราะสุดท้ายคำตอบที่ได้มันอาจจบ ด้วยความเศร้า อะตอม ชนกันต์เผยว่าเพลง พลีส เป็นเพลงที่ตนแต่งเองเมื่อตอนอกหักตอนปี พ.ศ. 2553 โดยมี บอล อพาร์ตเมนต์คุณป้า เป็นโปรดิวเซอร์
ฉบับคัฟเวอร์
ในปี พ.ศ. 2558 ภัทรวี ศรีสันติสุข นำเพลงนี้มาขับร้องใหม่ เรียกว่า Another Version มีเพิ่มศักดิ์ พิสิษฐ์สังฆการ เป็นผู้เรียบเรียงใหม่ เพื่อให้การบอกเล่าเรื่องราวการขอร้องครั้งนี้มีมิติมากขึ้น
ดนตรีมีน้ำหนักที่มากขึ้น แต่ยังคงความหวานไว้เป็นลักษณะเด่น และครั้งนี้ภัทรวีออกแบบเสียงร้องเพื่อถ่ายทอดการขอร้องอย่างน่าเห็นใจ ส่วนมิวสิกวิดีโอนั้นเผยแพร่ครั้งแรกในวันที่ 23 กรกฎาคม พ.ศ. 2558 ได้ไปถ่ายทำที่ประเทศญี่ปุ่น โดยภัทรวีออกไอเดียและคิดแนวเรื่องอีกด้วย ในมิวสิกวิดีโอนี้ภัทรวีมีบทบาทเป็นตัวแทนหญิงสาวที่เหงา
เอากุสท์ ไฮม์
เอากุสท์ ไฮม์ (13 มีนาคม ค.ศ. 1904 – 8 พฤษภาคม ค.ศ. 1976) เป็นนักกีฬาฟันดาบชาวเยอรมัน เอากุสท์ทำได้ 2 เหรียญทองแดง ในการแข่งขันโอลิมปิกฤดูร้อน 1936
เฮนรี กูดแมน
เฮนรี กูดแมน (Henry Goodman; เกิด 23 เมษายน พ.ศ. 2493) เป็นนักแสดงชาวอังกฤษที่ได้รับการฝึกฝนจาก RADA เขาได้ปรากฏตัวทางโทรทัศน์และวิทยุในภาพยนตร์และในโรงละคร
ชีวิตในวัยเด็ก
เขาเข้าเรียนที่โรงเรียน Central Foundation Boys' School และเข้าร่วม Royal Academy of Dramatic Art, ที่ลอนดอน ในปี พ.ศ. 2512
โทรทัศน์
ในปี ค.ศ. 2013 เขารับบทเป็น Sir Humphrey Appleby ในภาพยนตร์เรื่อง Yes, Prime Minister ซึ่งเปิดตัวทางสถานีโทรทัศน์ Gold
ฟันผุ
ฟันผุมีสาเหตุจากกรดที่แบคทีเรียใช้สลายเนื้อเยื่อแข็งของฟัน (เคลือบฟัน เดนทินและเคลือบรากฟัน) แบคทีเรียใช้กรดนี้ในการย่อยสลายเศษอาหารและน้ำตาลบนผิวฟัน เนื่องจากน้ำตาลโมเลกุลเดี่ยวนี้เป็นแหล่งพลังงานสำคัญของแบคทีเรีย การทานอาหารที่มีน้ำตาลสูงจึงเสี่ยงต่อฟันผุ ปัจจัยเสี่ยงอื่นรวมถึงภาวะก่อน้ำลายน้อย เช่น เบาหวาน กลุ่มอาการโชเกรนและยาบางชนิด ยาที่ลดการผลิตน้ำลาย ได้แก่ สารต้านฮิสตามีนและยาแก้ซึมเศร้า ฟันผุยังมีสาเหตุมาจากความยากจน อนามัยช่องปากไม่ดีและเหงือกร่นจนถึงรากฟัน
การป้องกันฟันผุ ได้แก่ การทำความสะอาดฟันเป็นประจำ การทานอาหารที่มีน้ำตาลน้อยและการใช้ฟลูออไรด์ มีการแนะนำการแปรงฟันสองครั้งต่อวันและขัดฟันหนึ่งครั้งต่อวัน  ผลิตภัณฑ์ที่มีฟลูออไรด์ ได้แก่ ยาสีฟัน น้ำผสมฟลูออไรด์และเกลือ มีวิธีรักษาหลากหลายตามสภาพฟันตั้งแต่การอุดฟันไปจนถึงการถอนฟัน ยังไม่พบวิธีฟื้นฟูฟันที่เสียหายขึ้นใหม่ แต่มีการใช้ฟลูออไรด์เพื่อคืนแร่ธาตุในการรักษารอยโรคขนาดเล็ก มีการใช้พาราเซตามอลหรือไอบิวพรอเฟนในการระงับปวด การรักษาหญิงตั้งครรภ์ที่มีฟันผุอาจลดความเสี่ยงในการแพร่แบคทีเรียสู่ทารกในครรภ์
ประชากรประมาณ 3.6 พันล้านคน (48% ของจำนวนประชากร) มีฟันผุในฟันแท้ (ค.ศ. 2016) ขณะที่ประชากรประมาณ 620 ล้านคน (9% ของจำนวนประชากร) มีฟันผุในฟันน้ำนม องค์การอนามัยโลกประเมินว่าผู้ใหญ่เกือบทั้งหมดมีฟันผุในช่วงหนึ่งของชีวิต พบฟันผุในเด็กและผู้ใหญ่มากขึ้นในช่วงไม่กี่ปีที่ผ่านมา ฟันผุพบมากในประเทศพัฒนาแล้วเนื่องจากการบริโภคน้ำตาลมากกว่าประเทศกำลังพัฒนา คำว่า caries มาจากภาษาละตินแปลว่า "เน่าเสีย"
คลองบางน้อย (กรุงเทพมหานคร)
คลองบางน้อย เป็นคลองในท้องที่เขตตลิ่งชันและเขตทวีวัฒนา กรุงเทพมหานคร แยกจากคลองบางเชือกหนังเชื่อมต่อกับคลองทวีวัฒนา ในเขตตลิ่งชันมีความยาว 5,400 เมตร ในเขตทวีวัฒนามีความยาว 5,260 เมตร
สถานที่ตั้งอยู่ริมคลอง ได้แก่ ชุมชนวัดเกาะ วัดกระโจมทอง และวัดสะพาน เมื่อประมาณ พ.ศ. 2500 มีสวนเฉพาะบริเวณปากคลอง ถัดเข้าไปในคลองจะเป็นนา บริเวณคลองบางน้อยมีลักษณะเป็นที่ลุ่มกว่าคลองบางพรมและคลองบางระมาด ในอดีตได้รับผลกระทบจากน้ำขึ้นน้ำลง ผู้คนตอนในของคลองจะเดินทางไปปากคลองและที่อื่น ๆ ต้องเดินเลาะคลองไปขึ้นเรือแท็กซีที่วัดเกาะเพราะเรือสามารถเกยน้ำตื้นได้ ภายหลังมีเรือหางยาวที่สามารถแล่นเข้าสู่น้ำตื้นเข้าตอนในคลองได้
บริเวณวัดสะพานเป็นที่ตั้งของตลาดน้ำวัดสะพาน มีศาลาริมน้ำให้นั่งพักผ่อน และมีร้านค้าร้านอาหารริมน้ำ เปิดวันเสาร์และวันอาทิตย์ ที่วัดสะพานเพิ่งมีถนนเข้าถึงเมื่อ พ.ศ. 2543 แต่ก่อนหน้านั้นการเดินทางมายังวัดได้ทางเรือเพียงอย่างเดียว หลังจากที่เกิดตลาดน้ำขึ้นมาทำให้มีคนรู้จักวัดมากขึ้น
เครเฟ็ลท์
เครเฟ็ลท์ (Krefeld) เป็นเมืองหนึ่งในรัฐนอร์ทไรน์-เว็สท์ฟาเลิน ประเทศเยอรมนี มีฐานะเป็นเมืองอิสระ (kreisfreie Stadt) ตามการบริหารเขตปกครองของเยอรมนี ตั้งอยู่ทางทิศตะวันตกของประเทศและของรัฐ ปัจจุบันมีประชากรราว 222,000 คน เมืองใหญ่แห่งอื่นที่ตั้งอยู่ใกล้เคียงได้แก่ ดืสบูร์ก (ประชากร 486,000 คน) ห่างออกไปทางทิศตะวันออกเฉียงเหนือราว 16 กิโลเมตร ดึสเซลดอร์ฟ (ประชากร 598,000 คน) ห่างออกไปทางทิศตะวันออกเฉียงใต้ราว 18 กิโลเมตร และเมินเชนกลัดบัค (ประชากร 255,000 คน) ทางทิศตะวันตกเฉียงใต้ราว 20 กิโลเมตร
ภูมิศาสตร์
เครเฟ็ลท์ตั้งอยู่บนที่ราบนีเดอร์ไรน์ (Niederrheinisches Tiefland) ทางทิศตะวันตกเฉียงเหนือของประเทศเยอรมนี แม่น้ำไรน์ตั้งอยู่ห่างจากตัวเมืองชั้นในไปทางทิศตะวันออกราว 7 กิโลเมตร บริเวณที่ติดแม่น้ำอยู่ในเขตลินน์ (Linn) ซึ่งยังอยู่ในเขตการปกครองของเครเฟ็ลท์ แม่น้ำไรน์ไหลผ่านเครเฟ็ลท์ด้วยความยาวทั้งสิ้น 6.2 กิโลเมตร ความกว้างอยู่ระหว่าง 320–400 เมตร เครเฟ็ลท์มีพื้นที่ทั้งสิ้น 137.78 ตารางกิโลเมตร ส่วนที่กว้างที่สุดระหว่างทิศเหนือ-ใต้ยาว 12 กิโลเมตร ระหว่างทิศตะวันออก-ตะวันตกยาว 13.1 กิโลเมตร พื้นที่ใจกลางเมืองมีความสูงจากระดับน้ำทะเลเฉลี่ย 39 เมตร จุดที่สูงที่สุดได้แก่ อินราเทอร์แบร์ก (Inrather Berg) สูง 87 เมตรเหนือระดับน้ำทะเลปานกลาง เป็นภูเขาที่สร้างจากซากปรักหักพังของเมืองตั้งแต่สมัยสงครามโลกครั้งที่สอง คาพุสิเนอร์แบร์ก (Kapuzinerberg) สูง 77 เมตร ซึ่งเคยเป็นแหล่งทิ้งขยะจากครัวเรือน และ ฮึลเซอร์แบร์ก (Hülser Berg) สูง 63 เมตร
ภูมิอากาศของเครเฟ็ลท์เป็นแบบอากาศชายฝั่งทะเล ซึ่งได้รับอิทธิพลจากมหาสมุทรแอตแลนติกทางทิศตะวันตกเฉียงเหนือ โดยอากาศไม่หนาวหรือร้อนเกินไป ฤดูหนาวมีหิมะตกน้อย ฤดูร้อนไม่ร้อนมากและเป็นฤดูที่มีปริมาณน้ำฝนสูงสุดของปี โดยปริมาณหยาดน้ำฟ้าเฉลี่ยทั้งปีอยู่ที่ 760 มิลลิเมตร อุณหภูมิเฉลี่ยทั้งปีอยู่ระหว่าง 10.6 °C และ 11.1 °C
การแบ่งเขตการปกครอง
เมืองเครเฟ็ลท์แบ่งการปกครองออกเป็น 9 เขต (Stadtbezirk) ได้แก่ Stadtmitte, West, Nord, Hüls, Süd, Fischeln, Oppum-Linn, Ost และ Uerdingen แต่ละเขตประกอบด้วยสภาผู้แทนเขตและนายกเทศมนตรีเขต ซึ่งสมาชิกสภาได้รับการเลือกตั้งโดยตรงจากประชาชนในเขตนั้น ๆ นอกจากนี้เมืองเครเฟ็ลท์ยังสามารถแบ่งเขตดังกล่าวออกเป็นเขตย่อย (Stadtteil) ได้อีก 19 เขต ได้แก่
เมืองพี่น้อง
เครเฟ็ลท์มีเมืองพี่น้อง ดังนี้
คลองบางน้อย (จังหวัดสมุทรสงคราม)
คลองบางน้อย เป็นคลองที่แยกจากคลองยายแพง อำเภอบางคนที ไหลลงสู่แม่น้ำแม่กลองบริเวณตำบลกระดังงา อำเภอบางคนที จังหวัดสมุทรสงคราม มีความยาวประมาณ 5 กิโลเมตร มีคลองสายรองที่เชื่อมต่อคลองบางน้อย ได้แก่ คลองไข่เน่า คลองบางใหญ่ คลองกระดังงา (คลองเขาควาย) คลองสำโรง คลองยายแพง คลองบ้านใต้ และคลองจอมปลวก
ประวัติ
คลองบางน้อยเป็นคลองธรรมชาติคดโค้ง บริเวณปากคลองบางน้อยเป็นที่ตั้งของตลาดน้ำบางน้อยและวัดเกาะแก้ว บริเวณคลองบางน้อยมีชุมชน 3 แห่ง ได้แก่ ชุมชนปากคลองบางน้อย (วัดเกาะแก้ว วัดเกาะใหญ่ ถึงวัดไทร) ชุมชนวัดปากง่าม และชุมชนบางน้อยใน (วัดบางน้อย) โดยมีวัดแห่งแรกบริเวณคลองบางน้อยคือวัดไทร ซึ่งขุนวิเศษฯ นายด่านมะขามเตี้ย ซึ่งเป็นนายด่านเจดีย์สามองค์ เมืองกาญจนบุรี ได้มาปฏิสังขรณ์ขึ้นใหม่ เมื่อ พ.ศ. 2023 ภายหลังมีการสร้างวัดต่าง ๆ ริมคลองคือ วัดบางน้อย (พ.ศ. 2215) วัดเกาะใหญ่ (พ.ศ. 2285) วัดเกาะแก้ว (พ.ศ. 2300) และวัดปากง่าม (พ.ศ. 2305)
เอออร์ตาส่วนขึ้น
เอออร์ตาส่วนขึ้น (Ascending aorta หรือเรียกโดยย่อว่า AAo ) คือบางส่วนของเอออร์ตา เริ่มต้นที่ส่วนบนสุดของโคนของหัวใจห้องล่างซ้าย ในระดับเดียวกันกับขอบด้านล่างของกระดูกซี่โครงอ่อนลำดับสาม ด้านหลังครึ่งซ้ายของกระดูกสันอก มันผ่านโดยอ้อมขึ้นไปทางด้านบนต่อเนื่อง และไปทางด้านขวา ในทิศทางของแกนหัวใจ สูงสุดเทียบเท่าขอบด้านบนของกระดูกซี่โครงอ่อนลำดับสองทางขวา กล่าวคือ โค้งลงเล็กน้อยในวิถีทางของมัน และเริ่มตั้งอยู่ประมาณ 6 เซนติเมตร (2.4 นิ้ว) ข้างหลังของพื้นผิวด้านหลังของกระดูกสันอก รวมความยาวได้ประมาณ 5 เซนติเมตร (2.0 นิ้ว)
คลองบางน้อย (จังหวัดสมุทรสงคราม)
ประวัติ
ประมาณ พ.ศ. 2450 มีการตั้งศาลเจ้าพ่อโรงโขนชุมชนบางน้อยใน
เอออร์ตาส่วนขึ้น
องค์ประกอบ
รากเอออร์ติก (Aortic root) คือบางส่วนของเอออร์ตาส่วนขึ้น เริ่มต้นที่วงแหวนเอออร์ติก (Aortic annulus) และขยายออกไปถึงที่เชื่อมไซโนทูบูลาร์ (Sinotubular junction) ระหว่างแต่ละแนวเชื่อมของลิ้นเอออร์ติก (Aortic valve) และตรงกันข้ามกับเขี้ยว (Cusps) ของลิ้นเอออร์ติก สามการขยายออกเล็กน้อย เรียกว่าโพรงเลือดเอออร์ติก
คลองบางน้อย (จังหวัดสมุทรสงคราม)
ประวัติ
ในพระราชหัตถเลขาพระบาทสมเด็จพระจุลจอมเกล้าเจ้าอยู่หัว เสด็จประพาสมณฑลราชบุรี ได้กล่าวถึงสภาพคลองบางน้อยตอนหนึ่งว่า "วันที่ 30 สิงหาคม ร.ศก 128 เวลาบ่าย 2 โมงเศษ ลงเรือล่องไปตามลำน้ำ เลี้ยวเข้าคลองบางน้อยฝั่งตะวันออก คลองนี้เป็นคลองเก่าลึกและกว้าง สายน้ำเชี่ยวแรง ตามลำคลองมีสวนหมาก มะพร้าว และผลไม้หนาแน่นลักษณะสวนเมืองสมุทรสงคราม มีบ้านเรือนฝากระดานเป็นพื้นติดต่อกันเข้าไป วัดใหญ่ ๆ ก็มีหลายวัด ข้างในมีแยกหลายแยก แต่ที่เป็นทางร่วมไปคลองดำเนินสะดวกทางหนึ่ง ไปสมุทรสงครามทางหนึ่ง ออกทางปากคลองนี้ทางหนึ่ง มีตลาดซื้อขายของสด เป็นตลาดประจำอยู่ทุกวัน แต่ทางดำเนินสะดวกได้ปิดเสียเมื่อเวลาได้ทำประตูน้ำนี้แล้ว เพราะฉะนั้นน้ำจึงได้บ่าลงมาคลองนี้ไหลเชี่ยว"
ช่วงสงครามโลกครั้งที่สองมีผู้คนอพยพย้ายถิ่นฐานเข้ามาอยู่อาศัยบริเวณคลองบางน้อยมากขึ้น เช่นจากอัมพวา บางนกแขวก ราชบุรี เพื่อหนีภัยสงคราม หลังจากนั้นชุมชนคลองบางน้อยประกอบอาชีพเกษตรกรรมทำสวนผลไม้ เช่น มะพร้าว กล้วย ลิ้นจี่ ส้มโอ จนเมื่อมีการตัดถนนทำให้การสัญจรโดยคลองลดลง ในช่วง พ.ศ. 2539 เกิดน้ำท่วมใหญ่บริเวณคลองบางน้อย
เอออร์ตาส่วนขึ้น
ความสัมพันธ์
ในการรวมกันของเออร์ตาส่วนขึ้นและส่วนโค้งเอออร์ติก ขนาดเส้นผ่านศูนย์กลางของหลอดจะเพิ่มขึ้น เนื่องจากการโป่งพองของผนังด้านขวา การขยายออกนี้คือส่วนป่องของเอออร์ตา
เอออร์ตาส่วนขึ้นถูกปกคลุมที่มันเริ่มต้นโดยลำต้นของหลอดเลือดแดงสู่ปอดและหัวใจห้องบนขวา และสูงขึ้นไป แยกออกจากกระดูกสันอกโดยเยื้อหุ้มหัวใจ เยื้อหุ้มปอดขวา ขอบหน้าของปอดขวา บางเนื้อเยื่อร่างแหหลวม และส่วนที่เหลือของต่อมไทมัส หลังจากมันหยุดนิ่งบนหัวใจห้องบนซ้ายและหลอดเลือดแดงสู่ปอด
แขนง
เอออร์ตาส่วนขึ้นมีแขนงเพียงสองแขนง ซึ่งเป็นหลอดเลือดแดงหัวใจซึ่งส่งเลือดไปเลี้ยงหัวใจ พวกมันอยู่ใกล้กับจุดเริ่มต้นของเออร์ตาจากโพรงเอออร์ติกซึ่งอยู่ตรงกันข้ามกับลิ้นเอออร์ติก
สำนักวิชาทันตแพทยศาสตร์ มหาวิทยาลัยแม่ฟ้าหลวง
ประวัติ
สำนักวิชาทันตแพทยศาสตร์ มหาวิทยาลัยแม่ฟ้าหลวง จัดตั้งเมื่อวันที่ 22 มีนาคม พ.ศ. 2555 ในฐานะที่เป็นมหาวิทยาลัยที่จัดตั้งขึ้นเพื่อเป็นอนุสรณ์แห่งความจงรักภักดีของปวงชนชาวไทยที่มีต่อสมเด็จพระศรีนครินทราบรมราชชนนี เพื่อสืบสานพระราชปณิธาน ในการ “ปลูกป่า สร้างคน” ดังนั้น เพื่อสืบสานพระราชปณิธานของพระองค์ “พระมารดาแห่งการทันตแพทย์ไทย” ในการพัฒนาคุณภาพชีวิตของประชาชนที่ด้อยโอกาสที่อยู่ในพื้นที่ห่างไกล และเพื่อสนองพระราชปณิธาน “ให้ปวงประชามีฟันดี”
มหาวิทยาลัยแม่ฟ้าหลวง ได้มีโครงการจัดตั้งสำนักวิชาทันตแพทยศาสตร์ มหาวิทยาลัยแม่ฟ้าหลวง โดยมีวัตถุประสงค์แต่แรกเริ่มเพื่อผลิตทันตแพทย์แนวใหม่ โดยการจัดการเรียนการสอนตามแนวคิดการดูแลสุขภาพแบบองค์รวม (Holistic Care) รวมถึง การประสานการจัดการเรียนการสอน และการวิจัยโดยประสานเป็นเครือข่ายระหว่างฝ่ายผลิตและฝ่ายใช้ ตลอดจนภาคเอกชน และมีระบบการศึกษาและการเรียนรู้โดยสอนในลักษณะสองภาษา (Bilingual) แผนอนาคตจัดตั้งคลินิกต้นแบบหรือศูนย์ทางวิชาการที่มีความเชี่ยวชาญเฉพาะทาง และมีเครือข่ายความร่วมมือกับประเทศในกลุ่มอนุภูมิภาคลุ่มแม่น้ำโขง ที่จะสามารถตอบสนองความต้องการของชุมชน พร้อมรองรับการเปิดให้บริการสุขภาพของประชาชนในกลุ่มประเทศอาเซียนในอนาคต ด้วยมาตรฐานการผลิตทันตแพทย์ในระดับสากล โดยจะผลิตทันตแพทย์ท่มีจิตใจรักชุมชน เป็นผู้มีจิตสาธารณะ และสามารถใช้ชีวิตอยู่ในภูมิลำเนาของตนเองได้อย่างยั่งยืน ตั้งแต่ปลายปี 2560 ทางสำนักวิชาทันตแพทยศาสตร์ มหาวิทยาลัยแม่ฟ้าหลวงได้เปิด “คลินิกทันตกรรม สำนักวิชาทันตแพทยศาสตร์ มหาวิทยาลัยแม่ฟ้าหลวง” ซึ่งในปัจจุบันคลินิกทันตกรรมได้ย้ายที่ทำการแห่งใหม่มายัง อาคารสำนักวิชาทันตแพทยศาสตร์ ศูนย์การแพทย์มหาวิทยาลัยแม่ฟ้าหลวง เพื่อรองรับการเรียนการสอนทั้งภาคทฤษฎี ภาคปฏิบัติ และภาคปฏิบัติการคลินิกทันตกรรม ซึ่งคลินิกแห่งนี้เป็นทั้งสถานฝึกอบรม วิจัย และปฏิบัติงานของทันตแพทย์ นักศึกษาทันตแพทย์ นักเรียนผู้ช่วยทันตแพทย์ รวมทั้งบุคลากรด้านทันตสาธารณสุข  นอกจากนี้คลินิกทันตกรรมยังเปิดให้บริการแบบครบวงจรสำหรับบุคคลทั่วไป ทั้งการให้คำปรึกษา ส่งเสริม ป้องกัน บำบัดรักษา และฟื้นฟูเกี่ยวกับปัญหาทางด้านสุขภาพช่องปาก โดยมีนักศึกษาทันตแพทย์ ทำการตรวจรักษา ภายใต้การดูแลอย่างใกล้ชิดของอาจารย์ทันตแพทย์ โดยมีแนวคิดใหม่คือ ดูแลผู้ป่วยด้วยหัวใจ ให้การรักษาแบบองค์รวม ด้วยค่าบริการแบบเป็นมิตร
หลักสูตรการศึกษา
ปัจจุบัน สำนักวิชาทันตแพทยศาสตร์ มหาวิทยาลัยแม่ฟ้าหลวง เปิดทำการเรียนการสอนในสาขาวิชาดังต่อไปนี้
โครงการทันตกรรมบรมราชชนนี
สภามหาวิทยาลัยแม่ฟ้าหลวงในการประชุม ครั้งที่ 2/2553 เมื่อวันที่ 10 มีนาคม 2553 มีมติให้ความเห็นชอบโครงการทันตกรรมเพื่อช่วยเหลือ ผู้ยากไร้ ซึ่งมีปัญหาสุขภาพฟันและโรคในช่องปาก และมหาวิทยาลัยแม่ฟ้าหลวง ได้ดำเนินการขอพระราชทานชื่อโครงการเพื่อความเป็นสิริมงคลแก่การดำเนินโครงการ พระบาทสมเด็จพระเจ้าอยู่หัว ภูมิพลอดุลยเดช (รัชกาลที่ 9) ทรงพระกรุณาโปรดเกล้าฯ พระราชทานชื่อโครงการดังกล่าวว่า "โครงการทันตกรรมบรมราชชนนี" ตั้งแต่วันที่ 30 พฤศจิกายน 2553 โครงการทันตกรรมบรมราชชนนี เป็นหน่วยงานหนึ่งของสำนักวิชาทันตแพทยศาสตร์ มหาวิทยาลัยแม่ฟ้าหลวง โดยมีเจตนารมณ์ ความตั้งใจ และความร่วมมือ เพื่อสืบสานพระราชปณิธานสมเด็จพระศรีนครินทราบรมราชชนนี พระมารดาแห่งการทันตแพทย์ไทย ซึ่งพระองค์มีพระราชปณิธานช่วยเหลือประชาชนที่อยู่ในถิ่นห่างไกล ทุรกันดารไม่สามารถเข้าถึงการรับบริการทางทันตกรรมและโรคในช่องปาก
คลินิกทันตกรรม สำนักวิชาทันตแพทยศาสตร์ มหาวิทยาลัยแม่ฟ้าหลวง
สำนักวิชาทันตแพทยศาสตร์ มหาวิทยาลัยแม่ฟ้าหลวง ได้จัดตั้งคลินิกทันตกรรม สำนักวิชาทันตแพทยศาสตร์ มหาวิทยาลัยแม่ฟ้าหลวง เพื่อเป็นแหล่งทำการเรียนการสอนภาคปฏิบัติให้แก่นักศึกษาทันตแพทย์ในชั้นคลินิก และเพื่อให้การรักษาทางด้านทันตกรรมแก่ประชาชนทั่วไป โดยตั้งอยู่ทางบริเวณด้านหน้าโรงพยาบาลศูนย์การแพทย์มหาวิทยาลัยแม่ฟ้าหลวง
พระพณิชยสารวิเทศ (ผาด มนตธาตุผลิน)
อำมาตย์เอก พระพณิชยสารวิเทศ (ผาด มนธาตุผลิน) อดีตผู้บังคับการวชิราวุธวิทยาลัย เกิดเมื่อวันที่ 11 มกราคม พ.ศ. 2431 เป็นบุตรคนแรกของนายสิบเอกพร้อม มนธาตุผลิน นายทหารสังกัดกรมทหารมหาดเล็กรักษาพระองค์ และนางทองอยู่ มนธาตุผลิน เกิดที่บ้านข้างวัดศรีสุดาลัย (วัดหนัง) ตำบลบางค้อ อำเภอบางขุนเทียน จังหวัดธนบุรี
ประวัติ
เมื่อยังเล็กบิดาได้ให้ไปหัดหนังสือกับพระครูภาวนาโกศล (พระครูทอง) เจ้าอาวาสวัดศรีสุดาลัย (วัดหนัง) เมื่ออายุได้ 8 ขวบ เข้าเรียนที่โรงเรียนวัดศรีสุดาราม (วัดชีปะขาว) และเข้าศึกษาที่โรงเรียนวัดประยุรวงศาวาส และโรงเรียนมัธยมวัดราชบูรณะ ท่านผู้ใหญ่เห็นว่าเป็นเด็กที่มีความสามารถในการศึกษา จึงสนับสนุนให้เรียนชั้นสูง โดยนำตัวไปฝากกับเจ้าพระยาพระเสด็จสุเรนทราธิบดี (หม่อมราชวงศ์เปีย มาลากุล) เพื่อให้เป็นมหาดเล็กในพระบาทสมเด็จพระจุลจอมเกล้าเจ้าอยู่หัว เจ้าพระยาพระเสด็จฯ ได้ส่งเข้าโรงเรียนมัธยมสายสวลี และได้ย้ายไปเรียนที่โรงเรียนสวนกุหลาบ จนจบมัธยม 6 ก็ออกเพราะโรงเรียนย้ายไปที่อื่นทำให้เดินทางลำบาก
ต่อมาบิดาจึงนำไปฝากกับพระยาสังกรณ์ (ตาบ จารุรัตน์) ผู้พิพากษาศาลอุทธรณ์เพื่อให้ฝึกงานในศาลและเรียนกฎหมาย แต่เจ้าพระยาธรรมศักดิ์มนตรีแนะนำว่าไม่ควรทิ้งภาษาอังกฤษที่เรียนมาจึงขอให้มาเข้าโรงเรียนฝึกหัดครู และทำการสอนภาษาอังกฤษอยู่ที่โรงเรียนวัดอนงคาราม และย้ายไปสอนยังโรงเรียนบ้านสมเด็จเจ้าพระยา สอนอยู่ปีเศษจึงได้ทุนรัฐบาลไปศึกษาที่โชรสเบอรี่ พับลิกสกูล ประเทศอังกฤษ เมื่อ พ.ศ. 2452 แล้วจึงเข้าศึกษาต่อยังมหาวิทยาลัยมิงแฮมทางด้านพาณิชยการและวิชาครู
ชีวิตครอบครัว
พระพณิชยสารวิเทศ สมรสกับนางสาวเสงี่ยม สุวรรณปัทม์ บุตรี พระยาสวัสดิคิริศรีสมันตราษฎร์นายก อดีตผู้ว่าราชการจังหวัดสงขลา เมื่อเดือนมีนาคม พ.ศ. 2458 มีบุตร ธิดารวม 8 คนคือ
ตำแหน่งหน้าที่การงาน
เมื่อสำเร็จการศึกษาจากต่างประเทศ ในปี พ.ศ. 2457 ก็ได้รับราชการที่กระทรวงศึกษาธิการครั้งแรกในตำแหน่งอาจารย์โรงเรียนสวนกุหลาบวิทยาลัย ได้รับพระราชทานยศบรรดาศักดิ์ เป็นรองอำมาตย์เอก หลวงพณิชยสารวิเทศ เมื่อวันที่ 6 มีนาคม พ.ศ. 2458 และได้รับเชิญจากอธิบดีกรมศึกษาธิการให้ไปสอนพิเศษในวิชาบัญชี ภูมิศาสตร์ และภาษาอังกฤษแก่เสมียนในเวลากลางคืน และสอนพิเศษวิชาอังกฤษแก่นักเรียนเพาะช่าง
พ.ศ. 2459 ได้รับแต่งตั้งเป็นอาจารย์ใหญ่โรงเรียนมหาวชิราวุธ จังหวัดสงขลา ได้รับพระราชทานยศเป็นอำมาตย์ตรี และท่านได้สมัครเข้าเป็นเสือป่า ในกองเสือป่าหลวงรักษาดินแดน มณฑลนครศรีธรรมราช เป็นผู้บังคับกองร้อยที่ 2 ด้วย
พ.ศ. 2465 ได้ย้ายมารับตำแหน่งอาจารย์ใหญ่โรงเรียนวัดเบญจบพิตรอยู่ 4 ปี ได้รับพระราชทานยศ บรรดาศักดิ์เป็น อำมาตย์โท พระพณิชยสารวิเทศ เมื่อวันที่ 1 กุมภาพันธ์ พ.ศ. 2466
จากนั้นย้ายมาเป็นผู้กำกับคณะในโรงเรียนมหาดเล็กหลวง (ซึ่งในขณะนั้นชื่อคณะ ใช้ชื่อตามราชทินนามของผู้กำกับคณะ ซึ่งคือ คณะพณิชยสารวิเทศ หรือคณะพญาไท วชิราวุธวิทยาลัยในปัจจุบัน)
วันที่ 1 พฤษภาคม พ.ศ. 2469 พระวรวงศ์เธอ กรมหมื่นพิทยลาภพฤฒิยากร เสนาบดีกระทรวงธรรมการโปรดให้ย้ายไปทำงานในหน้าที่การเงินในกระทรวง เป็นผู้ตรวจบัญชี (หลังจากเปลี่ยนแปลงการปกครองแล้วจึงเปลี่ยนเป็นชื่อตำแหน่งหัวหน้ากองคลัง และยังเป็นหัวหน้ากองศาสนสมบัติที่โอนมาจากกระทรวงวังด้วย หากธรรมการจังหวัด ธรรมการมณฑลใดมีเรื่องเกี่ยวกับการเงิน ต้องให้ท่านออกไปสะสางทุกราย)
วันที่ 10 ธันวาคม พ.ศ. 2472 ได้รับตำแหน่งเป็นผู้ช่วยปลัดทูลฉลองกระทรวงธรรมการ แล้วจึงได้รับพระราชทานยศเป็น อำมาตย์เอก
วันที่ 24 เมษายน พ.ศ. 2477 ท่านได้รับตำแหน่งเป็นผู้รักษาการแทนในตำแหน่งอธิบดีกรมศึกษาธิการ
วันที่ 1 สิงหาคม พ.ศ. 2478 มีพระบรมราชโองการโปรดเกล้า ฯ ให้ดำรงตำแหน่งผู้บังคับการวชิราวุธวิทยาลัย และออกรับพระราชทานบำนาญเมื่อวันที่ 1 เมษายน พ.ศ. 2480 แต่ยังคงเป็นผู้บังคับการวชิราวุธวิทยาลัยต่อจนถึงวันที่ 31 ธันวาคม พ.ศ. 2485 สาเหตุที่ลาออกเพราะไม่ใคร่สบายเกี่ยวกับโรคกระเพาะ แต่ก็ยังมีผู้เชิญไปสอนพิเศษยังที่ต่างๆ เช่น มหาวิทยาลัยเกษตรศาสตร์ โรงเรียนเทเวศน์ศึกษา
ต่อมาเมื่อ พ.ศ. 2492 พระยาสฤษดิการบรรจง อาจารย์ใหญ่โรงเรียนวิศวกรรมรถไฟได้เชิญท่านไปสอนที่โรงเรียน และบรรจุเป็นข้าราชการรถไฟด้วย และสอนอยู่จนเกษียณอายุ
ผู้บังคับการวชิราวุธวิทยาลัย
เมื่อพระยาบรมบาทบำรุง (พิณ ศรีวะะธนะ) ได้พ้นจากหน้าที่ผู้บังคับการวชิราวุธวิทยาลัย จึงมีพระบรมราชโองการโปรดเกล้า ฯ ให้พระพณิชยสารวิเทศย้ายจากกระทรวงธรรมการมาดำรงตำแหน่งผู้บังคับการวชิราวุธวิทยาลัย เมื่อวันที่ 1 สิงหาคม พ.ศ. 2478 จึงขาดจากราชการกระทรวงศึกษาธิการอีกครั้ง และโดยที่คณะรัฐมนตรีในยุคแรกเปลี่ยนแปลงการปกครองได้มีมติว่า วชิราวุธวิทยาลัยเป็นโรงเรียนราษฎร์ แต่ครูและพนักงานเป็นข้าราชการสังกัดกระทรวงศึกษาธิการจึงไม่ชอบด้วยแนวนโยบายแห่งรัฐ จึงให้ปลดครูและพนักงานทั้งหมดออกจากราชการ เพื่อสนองนโยบายของรัฐ เมื่อพระพณิชยสารวิเทศย้ายมาดำรงตำแหน่งผู้บังคับการวชิราวุธวิทยาลัย จึงได้ลาออกจากราชการเมื่อวันที่ 1 เมษายน พ.ศ. 2480 และมีพระบรมราชโองการให้พ้นจากตำแหน่งผู้บังคับการวชิราวุธวิทยาลัยเมื่อวันที่ 1 มกราคม พ.ศ. 2486
ถึงแก่กรรม
พระพณิชยสารวิเทศ ถึงแก่กรรมเมื่อวันที่ 30 ธันวาคม พ.ศ. 2513 ด้วยโรคเส้นโลหิตในสมองแตก สิริอายุ 83 ปี
แบล็กเมจิก (เพลงลิตเทิลมิกซ์)
"แบล็กเมจิก" (Black Magic) เป็นเพลงของเกิร์ลกรุปอังกฤษ ลิตเทิลมิกซ์ เขียนโดย กามีย์ เพอร์เซลล์, เอ็ด เดรเวสต์, เอ็ดเวิร์ด ฟอร์ล เออร์ฟยอร์ด และเฮนริก มิเชลเซน โปรดิวเซอร์โดยชาวนอร์เวย์ที่ชื่อ อีเล็กทริก หลังจากที่เคยร่วมงานกันในอัลบั้ม ซาลูต (ค.ศ. 2013) ร่วมโปรดิวเซอร์เพลงโดยแมตต์ แรดซึ่งเป็นผู้อำนวยการผลิต เพลงออกจำหน่ายวันที่ 21 พฤษภาคม ค.ศ. 2015 เป็นซิงเกิลที่หนึ่งของอัลบั้ม เก็ตเวียร์ด เพลงยังถูกบรรจุอยู่ในซิงเกิลที่ห้าของอัลบั้มรวมเพลงฮิต นาวแดตส์วอตไอคอลมิวสิก 91 อีกด้วย
เพลงได้รับคำวิจารณ์ด้านบวกจากนักวิจารณ์และเมื่อเปรียบเทียบกับเพลงจากอัลบั้มเปิดตัว ดีเอ็นเอ (ค.ศ. 2012) ซึ่งพบว่าเป็นเพลงที่ฟังติดหูและยกย่องในท่วงทำนอง เพลงสามารถขึ้นถึงอันดับหนึ่งบนชาร์ตซิงเกิลแห่งสหราชอาณาจักรกับยอดขาย 113,000 ชุด มันกลายเป็นเพลงแรกของวงที่ติดอันดับหนึ่งบนชาร์ตได้นับตั้งแต่เพลง "วิงส์" ใน ค.ศ. 2012 นอกจากนี้ เพลงขึ้นสิบอันดับแรกในประเทศไอร์แลนด์, อิสราเอล และออสเตรเลีย โดยได้รับการรับรองในระดับแพลทินัม ในชาร์ตซิงเกิลแห่งสหราชอาณาจักร "แบล็กเมจิก" ค้างอยู่ตรงนั้นนาน 3 สัปดาห์ โดยเป็นเพลงแรกของวงที่สามารถทำอย่างนั้นได้นับตั้งแต่วงซูกาเบบส์ที่ทำสถิติไว้ในเดือนตุลาคม ค.ศ. 2007 เพลงได้รับการเสนอชื่อเข้าชิงรางวัลทีนชอยส์อวอร์ดในสาขาเพลงรักยอดนิยม และยังได้รับการเสนอชื่อเข้าชิงรางวัลบริตอะวอดส์ในสาขามิวสิกวิดีโอยอดเยี่ยมและในสาขาเพลงยอดเยี่ยม
ศาสนาอิสลามในเอเชียตะวันออกเฉียงใต้
ศาสนาอิสลามเป็นศาสนาที่มีผู้นับถือมากที่สุดในเอเชียตะวันออกเฉียงใต้ โดยมีจำนวนประมาณ 240 ล้านคน ซึ่งเทียบเท่าประมาณ 42% ของประชากรทั้งหมด มุสลิมส่วนใหญ่อยู่ในประเทศบรูไน, อินโดนีเซีย และมาเลเซีย เช่นเดียวกันกับภาคใต้ของไทยบางส่วนและบางพื้นที่ของเกาะมินดาเนาในประเทศฟิลิปปินส์ตามลำดับ ส่วนชนกลุ่มน้อยที่สำคัญอาศัยอยู่ในประเทศอื่นในเอเชียตะวันออกเฉียงใต้ มุสลิมในเอเชียตะวันออกเฉียงใต้ส่วนใหญ่นับถือนิกายซุนนี และดำเนินตามสำนักฟิกฮ์ (นิติศาสตร์อิสลาม) ชาฟิอี ศาสนานี้เป็นศาสนาประจำชาติของประเทศมาเลเซียและบรูไน และยังเป็นหนึ่งใน 6 ความเชื่อทางการของอินโดนีเซีย
ศาสนาอิสลามในเอเชียตะวันออกเฉียงใต้มีความแตกต่างกัน และมีการแสดงออกในรูปแบบต่าง ๆ มากมาย ในบางพื้นที่มีการนำศาสนาอิสลามมาปรับเข้ากับประเพณีท้องถิ่นที่มีอยู่แล้ว รหัสยลัทธิเป็นลักษณะเฉพาะของอิสลามในเอเชียตะวันออกเฉียงใต้ โดยมีผู้นับถือตามที่ส่วนใหญ่ดำเนินตามลัทธิศูฟีจำนวนมาก เนื่องด้วยรูปแบบที่ลึกลับของศาสนาอิสลามเข้ากันได้ดีกับประเพณีที่มีอยู่แล้ว มุสลิมในเอเชียตะวันออกเฉียงใต้มองการปรับตัวของอิสลามให้เข้ากับประเพณีท้องถิ่นนั้นเป็นสิ่งที่ดี อิสลามเป็นส่วนหนึ่งของการใช้ชีวิตประจำวันและไม่ได้แยกออกจาก "ขอบเขตที่ไม่ใช่ศาสนา" เอเชียตะวันออกเฉียงใต้มีจำนวนมุสลิมที่สูงที่สุดในโลก แซงหน้าทั้งตะวันออกกลางและแอฟริกาเหนือ ถึงกระนั้น ศาสนาอิสลามในเอเชียตะวันออกเฉียงใต้ถูกละเลยจากการศึกษาอิสลามของชาวตะวันตกที่มีศูนย์กลางอยู่รอบตะวันออกกลาง
ชังซึง
ชังซึง เป็นเทพอารักษ์ตามคติความเชื่อของชาวเกาหลี มีลักษณะเป็นเสาโทเท็มที่ทำมาจากไม้ ถูกตั้งไว้เพื่อแสดงขอบเขตของหมู่บ้านและขับไล่ปีศาจ ใกล้เคียงกันกับผีเสื้อบ้านของไทย ในท้องที่ช็อลลา ชุงช็อง และคย็องซัง จะเรียกว่า พ็อบซู (법수) หรือ พ็อกซู (벅수) ซึ่งมาจากคำว่า พกซา (복사, 卜師) ซึ่งแปลว่า หมอผีชาย ในช็อลลามักจะสร้างชังซึงด้วยหิน คล้ายกับทลฮารือบังของเกาะเชจู
ชังซึงเพศชายจะมีการแกะสลักอักษรฮันกึลหรือฮันจาไว้ว่า "แม่ทัพผู้ยิ่งใหญ่ในใต้หล้า" (천하대장군, 天下大將軍) ตกแต่งด้วยเครื่องประดับศีรษะคล้ายกับหมวกของชนชั้นสูงของเกาหลี หากเป็นชังซึงเพศหญิงจะแกะสลักข้อความไว้ว่า "แม่ทัพหญิงแห่งยมโลก" (지하여장군, 地下女將軍) หรือ "แม่ทัพผู้ยิ่งใหญ่แห่งยมโลก" (지하대장군, 地下大將軍) ซึ่งจะมีเครื่องประดับตกแต่งน้อยกว่าชังซึงเพศชาย
นอกจากนี้ชังซึงมีสามประเภท คือ ชังซึงพิทักษ์หมู่บ้าน ทำหน้าที่ไล่ผีร้าย ป้องกันไฟ สร้างความสุขแก่ผู้คน ชังซึงพิทักษ์วัด เพื่อแสดงอาณาเขตวัด ป้องกันสิ่งชั่วร้ายที่กล้ำกรายวัด และ ชังซึงพิทักษ์พื้นที่สาธารณะ เป็นเทพอารักษ์ประจำถนน ประตู ค่ายทหาร และทางน้ำ